Zargin badakala: Magu ya fadi ta sabuwar hanyar da zai fara kare kansa
Magu zai fara kare kansa ta hanyar sanar da jama'a kai tsaye - Lauya
9 days ago 1224 views by Naziru Dalha Taura
Dakataccen mukaddashin shugaban hukumar yaki da cin hanci da karya tattalin arziki (EFCC), Ibrahim Magu, ya ce a shirye ya ke ya fara amfani da kafafen sadarwa domin kare kansa daga dukkan tuhume - tuhumen da ake yi masa.
Magu ya bayyana hakan ne a cikin wani jaeabi da lauyansa, Wahab Shittu, ya fitar ranar Lahadi, inda ya ke musanta cewa an yi almundahana da kudaden da EFCC ta kwace daga hannun NNPC a lokacin Magu.
Wani rahoto da jaridar Vanguard ta wallafa ya yi nuni da cewa tsohon shugaban hukumar EFCC Ibrahim Magu da lauyansa Wahab Shittu a ranar Alhamis, 23 ga watan Yuli, sun so gabatat da wata takarda mai dauke da shafuka 34 gaban kwamitin.
DUBA WANNAN: Yakin neman zabe: An yi musayar wuta tsakanin magoya bayan APC da PDP a Edo
Takardun na dauke da hujjojin kariya ga Ibrahim Magu, sai dai rahotanni sun bayyana cewa an hanasu gabatar da hujjojin gaban kwamitin fadar shugaban kasar.
Legit.ng Hausa ta ruwaito maku cewa Magu da lauyansa sun bayyana gaban kwamitin binciken dake karkashin mai shari'a Ayo Salami da misalin karfe 1 na rana har zuwa karfe 6 na yamma.
Rahotanni sun bayyana cewa ya isa fadar shugaban kasar tare da lauyansa Shittu da kuma wasu hadimansa.
Sai dai an ruwaito cewa Magu da Shittu ne kawai aka bari suka shiga cikin babban dakin gudanar da binciken, inda suka zauna na tsawon awanni.
Kundin hujjojin mai dauke da shafuka 34, ya kunshi hujjoji a rubuce, da hotuna, an kawo shi ne da nufin gamsar da kwamitin cewa duk tuhumar da ake yiwa Magu karya ce tsagoronta.
Jaridar Vanguard ta yi nuni da cewa lauyansa, Shittu, a wayar tarho ya ce ba a bari suka gabatar da wannan kundi a ranar Alhamis.
Kwamitin fadar shugaban kasar na tuhumar Magu akan kadarori da kudaden da hukumar EFCC ta kwato daga hannun wadanda suka saci kudin jama'a.
54 minutes ago 604 views
an hour ago 8184 views
Yanzu-yanzu: Kwamishanoni 3 a gwamnatin Godwin Obaseki sun yi murabus, sun yi mubaya'a ga Ize-Iyamu (Jerinsu)